
50 ct. 

Anja 1956 
gobierno d\ 
P.P.A. 

a ricibf e baca 

gordo aki- 

Aruba 

Hopi Piaca! 



Anja 1967 
gobierno di 


P.P.A. 

a dev/olbe pue- 
blo e baca fla- 
cu aki-Aruba 

Nada Placa! 

















SEMANARIO 
- (NDEPENDIENTE - 
Esun mas lesa na Aruba. 


Obtcnible na : 

ORANJESTAD strea 

Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Uchee’s Place 
Zepp Wever 
Refresqueria Estrella 
Refresqueria Italia 
Arco Iris 

SAN NICOLAAS na : 

Refresqueria Central Madeiren*# 
La Esperanza Discount Houm 
Chiquito Grocery 
Chung Brothers Grocery. 

Za’s Shop & Trading 
Aruba Rum Shop 

SAYANETA na: 

Baby Grocery 
Refresqueria Del Mar 

CURA CABAI na : 

La Mano de Dios 


POS CHIKITO na : 

La Esperanza Supermarket 
Pos Chiquito Rum Shop. 

SANTA CRUZ na : 

Titichi’s Grocery 

n.». Croes Store 

Eta Croes - Sta. Cruz 360 A. 

Aruba Stor® 

Santa Cruz Store 
Central Rum Shop 

CASA ARIBA na : 

Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 

Piedra Plat Store 
Baby Store 

TANKI LEENDERT na : 

Tienda Geerman 
Tanki Leendert Grocery 

NOORD na : 

Palm Beach Store 


Lesa y abona 

“C H U C H U B I” 

E semanario cu circulacion mas grandi na 

ARUBA 

A KEDA DEMOSTRA CU ARUBA 
NO TIN AUTONOMIA 


E noticia tristo a dal Aru- 
ba, cu for di Curacao a jega 
den Antillas e noticia cu 
LANDSREGERING, sosteni- 
do den poder pa hendenan di 
Aruba, representantenan di 
pueblo di Partida Patriotico 
Arubano, CU COSTO DI CI- 
GARIA — BEBIDA Y GASO- 
LINE A SUBI ENORME den 
prijs. 

Landsregering di Curacao 
(Antillas) a bai asina leuw 
di trece e subimentu di prijs 
na vigor promer cu ricibi 
aprobacion di Staten di An- 
tillas Holandes. 

E movimientonan cu nos a 
mira rond di e subimentu di 
prijs di bebida aki na Aruba 
ta 'CU di un firma di Aruba, 
cu su donjonan na Curacao, 
cargamentu grandi ta sali pa 
Curacao, en otro palabra e 
firma aki si por TABATA 
NA HALTURA CU PRIJS 
DI LICOR LO SUBI Y ta- 
bata tin stock pa por gana 
miljones, COMO' NO TIN DI 
PAGA POR LO PRONTO 
DERECHONAN COMO TIN 
STOCK PA POR LIQUIDA, 
ESNAN CU A KEDA SIN 
STOCK. 

Goso di hende pober ta dal 
nan bitter — huma nan ci- 
garia y dal un rondje den 
nan pida auto. E tres cosnan 
aki nan prijs a subi y pueblo 
mester paga! 

E crimen di mas grandi ta 
cu na un isla caminda tin e 
rafinaderia di aceite di mas 
grandi di mundu, mester ben- 
de gasoline mas caru cu na 
lugarnan cu ta exportele. 

Si na Curacao TIN E NE- 


CESIDAD DI SUBI PRIJS 
DI GASOLINE, segur na Aru- 
ba no tin e necesidad ey, nos 
presupuesto ta bon, y si NOS 
tabata un ISLA AUTONO- 
MO, CAMINDA TIN UN 
COMPANIA DI ACEITE DI 
MAS GRANDI DI MUNDO, 
ANTO NOS AKI NA ARU- 
BA POR A DICIDI CU AKI 
SI NO TA SUBI PRIJS, E 
PRIJS DI GASOLINE SE- 
GUR NO ! 

Cos di mas stranjo ta CU 
A SPERA TE ORA NA 
ARUBA A CABA DI SERA 
E CONTRACTO CU LAGO 
caminda obreronan ta han- 
jan un alguito mas y ya caba 
ta bai forza LAGO EN PAR- 
TICULAR pa subi costo di 
vida di obreronan. 

Esaki lo costa Lago un bon 
suma di placa y ta di com. 
prende cu ningun compania 
no ta gusta. e weganan aki 
di un gobierno, especialmen- 
te ora e COMPANIA TA E 
ADDER DI VIDA DI UN 
POBLACION. 

SI EN VERDAD NOS 
MIEMBRONAN DI STATEN 
DI ARUBA TA REPRESEN- 


TA PUEBLO, anto nan lo no 
accepta e subimentu di prijs- 
nan aki. NAN LO BINI CU 
PROPOSJCIGNES pa baha 
salarionan di ministros y 
manda hendenan eas cu no ta 
haci NADA DEN GOBIER- 
NO, NOMBRAMIENTONAN 
POLITICONAN, NAN LO 
DEFENDE PUEBLO DEN 
E NECESIDADES DI VIDA, 
NAN L0 MANDA GOBIER- 
NO’ CAS como lncompetente, 
di busca otro moda pa hanja 
placa, ENBES DI SUBI 
LOMBA DI PUEBLO. Nos 
ta corda no mucho tiempo 
pasa con gobierno a subi de- 
rechonan ariba CERBES- 
NAN ESTRANJEROS y con 
tur hende a guli e pildora 
aki. 

Por ta como a guli e pil- 
dora, di subi e derecho ariba 
cerbes cu gobierno a. kere cu 
mester sigi subi cosnan sin 
hanja permiso di Staten? 

Den e reunion di STA- 
TEN caminda a subi e prijs- 
nan di eerbes un miembro di 
Staten den partida di gobier- 
no a bisa: “MI TA DUNA 
Continuacion riba pag. 4 



TERRITORIO INSULAR Dl ARUBA 

Eleccion pa Eilandsraad 

E resolucion door di cual a declara Sr. Efrain M. de 
Kort eligi como miembro di Eilandsraad na lugar di 
Sr. C.A. Eman ta na oficina di Censo, Emanstraat 39, 
pa examinación general. 

Presidente di Consejo Supremo 
di Elección. 

NOS LECTORNAN TA SCIRBI 

Un punto cu Qobierno mester tuma un 
medida cu ne pronto 


Senjor Redactor. 

Haci mi un fabor publica 
e remetido aki pa mi y mi 
lo gradici Senjor Redactor 
masha hopi. 

Ta tocante lo siguiente cu 
ta pasando hopi cos cu mes- 
ter worde paga bon tino né, 
na San Nicolas ey tin un 
bar pega cu porta di Lago, 
esta un dancing Bar, e ta 
keda habri te 3’or di mar- 
duga. 

Y ora es bar ey sera 3’or 
e bartender y e barbulette- 
nan ta pasa pa cuarto di 
e barbulettenan y ey nan 
ta keda bende bebida te main- 
ta 6’or, esey ta algo eu ta 
terrible pa soporta, e barbu- 
lettenan ey tin mas di nan 
na Aruba cu hende mes, tin 
di nan cu ta bai nan lugar 
cu 7 á 8 mil dollars y ain- 
da nan ta bende bebida scon- 
di den nan cuarto esey si 
Gobierno no ta kita ni un 
cens chikito for di nan, pero 
un tata di familia cu tin hopi 
jui pa cria si Gobierno ta 
mata cu belasting. 

Mi ta un Senjora cu hopi 
jiu. Mi casa ta keda des- 
pues di trabau den e cuar- 
tonan di e muhernan ey y 
tur su trabau ta pa e muher- 
nan ey, y e yiunan mes ta 
pasa trabau. 

Ami ta hanja cu esey ta 
falta di Gobiemo, prome no 
tabata tin e bagamunderia- 


nan ey. Y tambe e muher- 
nan ey ta bende den e bar- 
nan, esta sirbi e hombeman, 
esey tampoco no ta den ley. 

E muhernan ey por tin hopi 
enfermedad y nan por pega 
hopi hende cu malesa. 

Mi no ta publica mi nom- 
ber pa via di mi casa. 
mi a cambia di partida y 
mi ta spera cu e gobierno 
cu a sinta lo cambia hopi 


cos cu ta malo. Mi ta un 
senjora cu ta pasa hopi dis- 
gusto den cas, no ta hustc 
pa un Arubiana pasa tanto 
cos na su lugar pa via di e 
muheman estranjero naii 
ey, Aruba no tin ningun be- 
neficio cu nan, y no ta den 
e bar ey so, ta den tur e 
barnan ey nan ta pasa mes 
cos esey ta algo cu Gobier- 
no mester check pa puebk'. 

Masha danki 
Un Señora disgusta! 


Mira pa bo mes 

N A 

Saade Store 

E MIHOR DEN TUR MERCANCIA 


ADMIRAL 

T.V. — RADIOS 
AIRE-CONDICION ADOS 
REFRIGERADORES 

Pa calidad superior: 


MUEBLES 

Wasmachine BLACK STONE 
MAGIC CHEF 
Stoof di gas: RANGES 
y masha hopi otro cos 
na prijs barata. 


Saade Store 

JAMIL SAADE — Propietario 
NASSAUSTRAAT 1, - ORANJESTAD, ARUBA 
TEL.: 2 18 9 

Discurso di deputado Guzman Croes 


Un g-olpi duro a cai ariba 
Aruba, ora. Pueblo Arubano 
a ser abati cu e triste noti- 
cia di fallecimiento di e gran 
Lider y politico di Antillas 
y en particular di Aruba, Sr. 

Cornelis Albert Eman _ 

Shon A. 

Durante e ultimo dianan 
aki nos corazon ta destroza 
y yen di tristeza, Y mas 
grandi e tristeza aki ta, ora 
ta perdida di un persona cu 
mi a toka e honor di a traha 
asina pega cuné; schouder 
cu schouder — mescos cu dos 
ruman cu otro. 

Duro y fuerte su lucha ta- 
bata — hopi contra-tiempo el 
a. cruza — pero haraas el a 
duna pa perdi pasobra e ta- 
bata convenci di paden, cu 
loke e tabata lucha pé ta 
algo humano — algo noble 
— y sagrado. Y su perse- 
verancia no tabata envano. 
Su idealismo grandi el a lo- 
gra, pasobra su sentimiento 
pa su Pueblo ta sali for di 
profundo di su corazon. Su 
corazon grandi cu nunca a 
perde confianza den su Pue- 
blo cu tanto el a stima y cu 
tanto a stimé. 

Pesey awor mas cu nunca. 
mi pensamento ta bai na su 
Sra. esposa y su yiunan cu 
el a laga atras. Su Sra. 
Esposa y yiunan cu durante 
anjanan largo di un lucha 
durisimo a coopera y respal- 
^é na tur momento. Pesey 
mi kier expresa mi mas pro- 
'undo condolencia na su Sra. 
Esposa y yiunan y tambe 
na e demas familiaresnan pa 
e Perdida grandi aki di un 
gran yiu di Aruba. 


fera . yiunan. 

bosonan a perde un gran es- 
poso y tata, cu pa genera- 
eionnan cu lo bini su nom- 
ber lo keda historicamente 
implanta den memoria di nos 
yiunan, 

Pueblo Arubiano a perde 
un gran lider y tata — un 
defensor di Pueblo — un 
homber cu a dedica su bida 
na su Pueblo. Morto semper 
ta inespera., principalmente 
ora ideal ta grandi y ta in- 
dispensable. Y morto semper 
ta bisa nos, ki keri y apre- 
eia un ser tabata pa nos. E 
tributo di mas grandi cu nos 
por duné ta, di continua cu 
su ideal grandi y awor den 
un Union mas fuerte cu 
nunca. 

Respetable publico, permiti 
mi awor papia cu mi ruman 
di lucha; 

Shon-A mi ruman, bo a 
bai laga nos. Dios a yama bo 
cerca dje. Bo persona no t’ey 
mas pa nos por acudi pa 
conseho. Bo no t’ey mas ru- 
man, pa eonsola nos den nos 
momentonan dificil. Es cu 
muri den pensamento di su 
amor, no ta morto; e ta so- 
Iamente leuw di nos. 

Esnan cu verdaderamen,- 
te ta biba den nos corazon, 


no ta verdaderamente mor- 
t°. Abo Shon-A mi ruman, 
b° a impone respet pa e cau- 
sa sagrado y noble cu bo a 
funda; bo a impone respet 
den exterior pa bo senti- 
miento profundo pa cu bo 
Pueblo y hasta bo a impone 
respet cerca bo propio opo- 
nentenan politika, ora cu pa 
25 anja largo bo a persevera 
— lucha y defende interes- 
nan di bo Pueblo pa un cau- 
sa husto y noble, te cu bo a 
Jogra bo meta final. Lamen- 
tablement e bo no t’ey mas 
pa mira bo idealismo den ac- 
cion. 

Bo perseverancia — bo for- 
za persuasivo a logra e 
Union fuerte cu ta existi ac- 
tualmente den nos Pueblo. 
Union den yiunan di tera cu 
pa promer vez den historia 
politika di Aruba ta dirigi 
destino di nan Pueblo. Pe- 
sey hamas nos lo lubida bo 
ultimo frasenan den e teni- 
da publico di Conseho In- 
sular dia 1 di juli ultimo, 
ora cu bo a expresa bo sa- 
tisfaccion y alegria, cual ta- 
bata bo ideaal di mira des- 
tino di bo Isla den man di 
yiunan di tera. 

Continuacion riba pag. 7 



UCIEE’S PLACE 

AIRE-CONDICIONADO 
Nassaustraat, Oranjestad. 


♦ CAMINDA CUMINDA TA SABROSO 

♦ CAMINDA FAMIANAN DECENTE 
CONTRA; 

♦ CAMINDA TIN UN ADMOSFERA 
DECENTE 


TA 


T E L. : 15 9 2 

A KEDA DEMOSTRA.. 

Continuacion di pag. 1 

MI STEM PA E HALZA- 
MENTU DI CERBES AKI E 
BES AKI, PERO MI TA 
SPERA CU GOBIERNO LO 
COMPRENDE CU TA STA- 
TEN TA DICIDI TOCANTE 
SUBIMENTU DI PRIJSNAN 
Y NO TA IMPORTA NIN- 
GUN EXCUSA, TA STATEN 
MESTER APROBA PRO- 
MERi CU GOBIERNO DICI- 
DI Dl HAC'I ALGU, PASO- 
BRA SI NOS NINGA éTbES 
AKI, LO TIN UN CAOS PA- 
SOBRA MESTER DEVOLBE 
TUR HENDE NAN PLACA 
CU A COBRA NAN DELAN- 
TADO.” 

Un burico no ta dal su pata 
DOS BES NA E MES UN 


PIEDRA. MIEMBRONAN DI 
STATEN LO APROBA E 
SUBIMENTU DELANTADO 
AKI CU A SOSODE SIN 
NAN APROBACION? 

Corda bon cu e tiempo di 
subimentu di cerbes ey y 
tambe un tiempo promer cu 
a subi cigaria, CU TABATA 
TIN UN ONDERZOEK, 
UNDA E LEK TABATA, 
PASOBRA TABATA TIN UN 
PIRMA CU A ZORG DI 
TABATA TIN TUR SU CI- 
GARIANAN FOR DI BOND 
Y DI E FIRMA AKI PA 
HOPI TIEMPO GOBIERNO 
NO A RICIBI NADA DI E 
SUBIMENTU DI ACCIJ- 
NEN. 

Miembronan di Staten ta 
corda esaki ainda? 

Tin personanan e bes aki 
cu tabata sabi cu prijsnan lo 


subi y a saca tur nan stock. 
Tin firmas cu por a cumpra 
un cantidad enorme di gaso- 
line PROMER CU E PRI T S 
di accijnen a subi y mandele 
pa otro islanan? 

Con ta haci na Isla Ariba 
caminda ta hanja gasoline 
na banda Frances SIN HAL- 
ZAMENTU DI GASOLINE 
SU PRIJS? 

Nos ta protesta cu a keda 
DEMOSTRA OTRO BES, cu 
nos AUTONOMIA y derecho 
di subi nos prijsnan of baha 
nan, ta for di Curacao esaki 
mester bini! 

MESTER CAMBIA STA- 
TUUT, MESTER CUMINSA 
PENSA AWOR DEN UN 
OTRO DIRECCION, MES- 
TER PENSA ARIBA NOS 
AUTONOMIA COMPLETO; 
BAAS DEN NOS MES CAS! 


Atractivo pa Cas y Cura 

FURO PA MURAYA TERMITE PROOF DI BRUYNZEEL 



WAYA DI PLASTIC VERDE PA 
CURA 

WAYA DI PLASTIC VERDE Y 
GEEL PA DRECHA CURA 

LABAPLATO ESTILO AMERI- 
CANO cu spuit 

LABAPLATO DI ENAMEL 
BLANCO diferente estilo 



MOSAICO Y AZULETOS — VERF 
ALUMINIUM LOUVRES — AWNINGS 
SLIDING DOORS — LABAMANO 


MARIO S. ARENDS N.V. 

Warehouse, Fergusonstraat Tel. 1175 

Showroom, Wilhelminastraat Tel. 1174 

Lucky Strike Bldg., San Nkolas Tei. 5018 

Bo ta hanja tur 
lo siguiente Gratis: 

1. Nlumber di auto 

2. 200 Liter di Qasoline 

3. 50% dl bo pago bek 

(Sl BO SAU E AFORTUNADO QANADOR) 

4. 30 dia di Qarantia 

5. Un auto Qe-Check pa EXpertonan. 

Cumprando un Auto Segunda Mano di 

Fls. 1500 o mas I 
E OFERTA AKI LO TERMINA DIA 

31 Dl JULI 1967 

Pa mas detalles acudf cerca: 

Viana Auto Supply Co. f Inc. 

SAN NICOLAS PHONES: 5120 & 5121 























”CH DCH UBI” 



'CA SCIRBI NOS LECTORNAN 


Diasabra, Juli 22, 


A muri dh gran Arubiano 


un espacio 
'“Chuchubii” 


f ga atras honor y grloria pa 
Arubianonan. T a un honor 
di ta Arubiano. 


biano door di PPA 


Respetable Senjor Redac- 
tor, concede mi 
den noticiero 
pa mi remetido. 

Inesperadamente nos a 
haya e noticia tristo cu Shon 
A a fallecé. Nos curazon a 
queda traspasá cu un lanza 
di dolor. E gran Arubiano 
cu a desea semper di mira 
Arubianonan resestableci den 
nan prestig-io, honor y dere- 
cho com yiu di tera, y cu a 
lucha incansablemente pe- 
sey, a muri. Anjanan largo 
el a lucha pa recupera pa 
Arubianonan e lugar cu ta 
pertenece na nan, e di pro- 
mer lugar riba nan mes 
isla. Mientrastanto su ene- 
migonan tabata resisti su lu- 
cha fuertemente, lastrando su 
bon nomber den lodo. Nan a 
hiza Petrona, poné riba e 
trono di mas halto riba Aru- 
ba, humiliando Pueblo Aru- 
biano. Pa despues di e elec- 
ción pa Staten anja pasa, 
ora cu nan a mira cu Aru- 
bianonan tabata desgusta, 
nan a core haci Jossy Tromp 
ministro y lider di P.P.A. 

Si no tabata pa e lucha 
di e gran Arubiano aqui esej' 
lo no a sosede. 

Nan a sabi di enganja un 
parti grandi di pueblo Aru. 
biano, y pesey hopi Arubia- 
no tabata desprecia e gran 
Luchador aqui. 

E no a lucha pa ningun 
riqueza, pasobra qui rique- 
za el a laga atras? Cuanto 
No-Arubiano tin cas grandi 
y riqueza obteni door di Po- 
litica! 

Quico Shon A a laga atras 
pa su pueblo stima? E1 a 


Nos tambe tin nos heroé 
nacional, nos por comparé 
cu Simon Bolivar. Nunca ei 
a baha su cabez pa su ene- 
migonan. Aunque den tem- 
Ponan pasá mayoria di Aru- 
bianonan descurasha a ban- 
doné, tog el a queda lucha 
pa pueblo Arubiano. 

For di principio cu A.V.P. 
a pcrde, si el a bandona su 
ideal, y join esnan cu a coy 
mando, sigur awe lo el ta. 
na bida ainda, gozando di 
bon salud y di bon puesto 
den gobierno. Awe lo e tin 
cas grandi, auto di luho caro 
y otro riquezanan. 

Pero no, el a sacrifica su 
bida pa su pueblo cu tanto 
el a stima. No ta hopi hen- 
de ta naee cu un curazon di 
heroé; poco ta esnan cu ta 
posedé un curazon cu ta sti- 
ma nan patria asina tanto cu 
nan por duna nan bida péle. 

Pesey, laga nos uni huntu 
awor pa nos gana pa Aru- 
bianonan e honor y derecho 
SAGRADO cu ta pertenecé 
na nos como yiu di tera. 

Manera Shon A, no laga 
nos baha cabez nunca pa es- 
nan cu a traiciona Aruba pa 
nan mes beneficio personal. 
Esnan cu no ta importa nan 
cual abusador di quien sabi 
cual tera leuw bin manda 
riba nos, basta cu nan si goza 

di bon puesto y beneficios 
personal. 

Tin hopi Arubiano cu no 
a realiza ainda e traicion eo- 
mete contra e pueblo Aru. 


y cu ain- 

da ta desprecia e Lider In- 
mortal aqui. Hopi stranhe- 
ros cu ta su enemigo a hari 
ora nan a tende di su morto. 
Nan ta pensa cu e lucha Aru- 
biano a yega na su fin. Qui- 
zas hopi di nos ta miedoso, 
yén di dudas, y nos ta vacila, 
lagando p a otro e lucha pa- 
triotico. 

Puefolo stimá Arubiano, la- 
ga nos sigi cu e lucha cu e 
gran Yiu di tera a cuminza 
cuné. Dios lo ta cu nos, bas- 
ta cu nos ta hustu. Paso- 
bra Di-s semper ta na ban- 
da di esnan hustu. Pero laga 
nos husticia sea un husticia 
berdadera, sin falsedad. Aun- 
que nunca nos por soporta 
cu hendenan cu no ta yiu di 
cera y goberná nos, laga nos 
duna tur stranjero un chens 
husto di biba riba nos isla. 

Laga nos munstra nan cu 
nos ta Cristian, pero cristian 
berdadero. Si nan tambe ta 
cristian berdadero, nan lo no 
exigi pa nan manda riba nos 
den nos mes tera. Nan lo 
respeta nos derecho sagra- 
do di goberna nos isla. 

Ora cu esaqui sosedé lo 
tin paz y stimación entre 
tur cristian riba Aruba, yiu 
di tera y stranjero. Esaqui 
ta loque e pastoornan y e 
ministronan di tur religion- 
nan cristian riba Aruba mes- 
ter predica. 

Laga tur cristian busca 
husticia y persigié, laga tur 
esnan cu no ta yiu di tera 
puntra nan mes si como cris- 
tiannan, nan no a trata Aru- 
bianonan cu inhusticia. 

Y laga tur cristian Aru- 
biano samina su curazon, pa 
mira si e no ta yén di odio 
pa estranjeronan. Odio cu 
no mester ta presente den 
curazon di ningun cristian. 

Shon A tabata un Cris- 
tian. E no tabata un santo 
manera esnan cu nos sa leza 
den bukinan di storia di san- 
tonan. Pero sigur ta cu e 
tabata un sirbidor di Dios. 


Pasobra quende cu ta sti- 
ma, Dios ta cuné. Pasobra 
tur stimacion ta bini for di 
Dios, ta Dios ta principio di 
amor. 

Awor cu nos a alcanza e 
Victoria Arubiano, laga nos 
stima esnan cu no ta Aru- 
biano. 

Arubiano nos ta, y Aru- 
biano nos ta queda te na 
morto. Semper lo nos corda 


nos lider Shon A. Tata di 
pueblo Arubiano, defensor di 
derecho di Arubianonan, den 
nos curazon semper lo el ta 
esun di promer. 

Semper lo e queda den nos 
memoria. Nos yiunan cu lo 
lanta lo tende di djé. Aru- 
biano Noble, sigur tá cu tur 
Arubiano di e generación cu 
ta bini lo stimé. 

UN ARUBIANO 


Continuacion di pag. 3 
DISCURSO DI DEPUTADO 

Shon-A mi ruman, no tin 
lucha sin sacrificio. Y bo 
sacrificio tabata grandi. Bo 
a muri pober y pobreza no 
ta verguenza, pasobra bo a 
sacrifica bo bienes — bo a 
sacrifica bo salud y hasta bo 
propio bida pa e causa noble 
y sagrado aki cu tabata asi- 
na pega na bo pecho. 

Y aunque bo a muri po- 
ber, toch bo a laga un heren- 
cia grandi pa nos — un he- 
rencia cu na mundo no tin 
plaka pa cumpré. Y esey ta 
bo idealismo — bo lucha y 
bo espirito den cual bo a hiba 
bo lucha pa e Pueblo aki y 
a entrega den su man e de- 
recho di mas noble y mas 
sagrado cu ta existi na mun- 
do. Y esaki ta e obra di mas 
grandi cu un politiko por lo- 
gra pa su patria. 

Shon-A bo a bai laga nos, 
pero bo espirito lo sigi biba 
den nos, pasobra bo ideal 
ta nos ideal y bo lucha ta 
nos lucha. 

Y awor cu bo a caba di en- 


GUZMAN CROES 

trega e herencia aki den man 
di bo Pueblo, nos lo sigi lu- 
cha — y awor mas fuerte 
cu nunca — pa duna grati- 
tud na bo memoria y pa lo- 


gra mayor progreso pa e 
Pueblo aki cu tanto abo a 
stima. 

SHON-A MI RUMAN, 
SOSEGA NA PAZ 



{ 



e promé fabrika ku a produsi BELA na Antijas, 

SUPER PINE 

DESINFECTANT 


pa limpiesa di bo kas, 
Fergusonstraat 68a. 


ARUBA 


ABONADONAN “CHUCHUBI 

TUR PERSONA CU TA DESEA DI TUMA ABONO 
ARIBA CHUCHUBI MAGAZINE 
OF TA DESEA DI PAGA NAN ABONO POR AOTDI 
NA OFICINA DI “CHUCHUBF NA COLUMBUS- 
STRAAT 12 (Pariba di Nicky Habibe). 

Oposicion, “La Prensa” di Curaçao 


Den diario La Prensa fe- 
cha 5-7-1967 un cierto Santa 
Cruzero a expresa su opinion 
politica, algu ku nos tur ta 
liber pa hasi. Pero awor e 
persona aki (no ta importa 
kende e ta) ta hasi su mes 
interesante bisando “PASO- 
BRA AMI NUNCA A SIM- 
PATIZA POLITICA DI 

emannan. mi ta hasi 

UN JAMAMENTO GENE- 
RAL, NA UNISTANAN 
RIBA HENTER ARUBA PA 
SIGI MI DEN FILA DI E 
PARTIDO DI P.P.A.” 

Awor pregunta e presona 
aki ta kende e ta kere cu e ta 
quizas e ta kere ku e ta un 
genio?? Un lider nobo di 
UNA?? Acaso e persona aki 
ta kere nos no por opina pa 
nos mes of ta nos derecho 
di opina, e persona aki kier 
kita* Papiando di dictatura 
manera e persona ta haci an. 

esey si ta dictadura. E per- 
sona ta skirbi cu el a bisa 
Senjor Pooi pa haci esaki y 
haci esaya. 

Ta desde cuando nan a 
nombré como jefe di partida 
UNA*?? Acaso Pooi tin di 
tende di e persona aki sol of 
di mayoria di su votadornan ? 
E persona ta skirbi ku lo e 
bandona Senjor Pooi pasobra 
Senjor Pooi a join ku AVP, 
acaso e persona aki nunca ta 
bringa pa un cambio?? 

Acaso nunca el a asisti na 
un reunion politico of anqui- 
siera tende pueblo papia cu 
combinacion ta bringa pa un 
cambio. Anto ta pakiko el a 
vota pa Senjor Pooi, of pa- 
kiko e ta vota.?*? No ta pa 
un Aruba mejor? Of e taba- 
ta tin speranza ku si Pooi 


bira minister e por yuda e 
persona aki mejor?? 

Amigo manera ku abo ta 
opina no ta di husga ku bo ta 
un Arubiano. Durante tempo- 
nan di campaña nos a ripara 
cu tur e unistanan cu excep- 
cion di BO ta di acuerdo pa 
un cambio den gobierno, nan 
a bringa pé y nan a hayé; 
awor ta cual di e Unistanan 
a bini manera San Tomas, 
(ver pa creer). Abo, ku al- 
gun di bo compinchinan ? 

No, mi amigo ta di com- 
pronde cu ki un alegria ta- 
bata reina den curazon di 
Aruba en general mirando e 
cuater partidonan uni pa for- 
ma un gobierno cu tanto ha- 
bitantenan di buena fe taba. 
ta desea?? 

Bo a skirbi ku bo stoma 
a jena ora bo a tende cu Aru- 
bianonan a uni hunto pa for- 
ma gobierno di Aruba, pero 
larga nos bisa ku no ta jena 
bo stoma a jena manera bo 
tabata desea, pero e pensa- 
mento cu awor Pooi no por 
yena bo stoma manera bo a 
soña. 

Awor bo a corre bay cerca 
e conocido Fichois ku e Es- 


peranza ku e por sinja bo un 
manera con pa jena bo stoma 
apesar di e eontridario ku 
bo a ricibi for di Pooi. 

Bo a bisa libra UNA di 
Wijki aeaso bo no ta of ta- 
bata un obrero of ta con bo 
ta gana bo pan di cada dia?? 
Cordo e proverbio na Hulan- 
des Soort zoekt soort. 

No ta Wijki ta un di e 
mejornan como lider di obre- 
ro? Bo sa ku ta Wijki ta 
bringa pa derecho di majoria 
di obrero??? 

Pues awor Unistanan laga 
nos tur keda hunto, uni brin- 
ga pa progreso di Aruba en 
general laga interes personal 
no danja nos caracter y opi- 
nion, laga nos tur traha hun- 
to pa Aruba y su habitante- 
nan. 

Senjor redactor masha 
danki pa bo espacio concedi 
na mi den es diario aki. 

M.L. 


NOTA DI REDACCION —- 
Esaki ta e ntes un remetido 
cu. a sali den Chuehubi scirbi 
pa e mucha di 15 anja en- 
trega den man di Fichi. 


Aruba Metal Co. N.V. 

ORANJESTAD BARCADERA 

WE BUY ALL KIND OF METAL SCRAP SUCH AS 
COPPER — BRONS — IRON AND STEEL. WE 
ALSO RE'aT CRANES, FORKLIFTS ETC. 

Boerhaavestraat 21 — TeL 1346 — 1868 

Novela 

Moonlight over Basi Rutf 


Reporters di Curacao y Aru- 
ba lo ta presente y e tabata 
spera, Felicia Arnould tam- 
be. Ta di tal cosnan asina 
e muher ey a jega Aruba pa 
scirbi. E mester ta mas cui- 
dadoso cu su palabranan y 
su actitud. Eduardo no taba- 
ta tin miedo di e hendenan 
di Prensa local, pasobra nan 
tabata sa caba tocante kiko 
lo worde papia y lo keda ari- 
ba e subjeto; pero e Feli- 
cia Arnould, kende a jega 
na Aruba pa scirbi tocante 
Refinaderia di aceite. Aru- 
ba tabata e ultimo lugar ari- 
ba su iista; e tabata ya na 
Trinidad — Venezuela y Cu- 
racao. 

Esaki por trece complica- 
ciones, pero Eduardo a gus- 
ta e idea. Tabata 10.30 ora 
Eduardo a caba di bisti y a 
dicidi di pasa un ratu na su 
oficina. Ora el a jega na ofi- 
cina ey tabata su secretaria 
senjorita Norma Bouwman, 
un muhercita masha atrac- 
tiva, kende tabata admira 
su jefe. Kelly tabata sabi 
esaki, pero e tabata gusta 
muher y nunca a horta un 
nechi. E mucha tabata di un 
edad cu e por tabata su jui. 
E tabata gusta su muheman 
ariba edad di 30 anjas. E mu- 
cha aki tabata un muñequi- 
ta, pero no pé, pa un hom- 
ber jong, el a pasa e edad 
di waak criaturas. 

Eduardo su secretaria a 
aserkele cu algun papel, pero 
el a bisele: “Larga nan war- 
da pa mi firma te awe tar- 


di. Mi tin un reunion masha 
importante. Si Mijnheer, e 
secretaria a contestele: “Mi 
tabata masha preocupa pa- 
sobra mi a kere mijnheer 
tabata malu.” 

“Nunca mi a sinti mi me- 
hor den mi vida, Eduardo a 
contestele y a sali for di den 
e oficina, largando e senjo- 
rita pensativo atras. 

Eduardo a bai pa Strand 
y na porta a contra Felicia 
Arnould. E tabata para ey 
ta spera ariba Eduardo. 

“Nan a informa mi cu abo 
lo presidia e reunion, y pre- 
para bo pasobra lo mi haci 
mashar hopi preguntas; lo 
bo contesta nan? 

“Tur locual mi por, pero 
no spera mucho, y a pasele 
y drenta den e camber di 
conferencia. E hombernan di 
Lago tabata drenta y nan 
tabata saluda e news HEN 
calurosamente. “Caramba 
Edurdo a pensa, e muher ey 
si ta imponente, e mester a 
pasa henter dia ta contra e 
pesados di Lago! 

E reunion a bai masha ani- 
mado. Preguntanan dificil 
tocante Lago y Labour Union 
tabata contesta, pero cu pa- 
labranan masha cuidadosos. 

Tur cos lo tabata perfecto si 
no tabata pa e preguntanan 
imposible di senjorita Ar- 
nould. Esun tocante descri- 


minacion tabata rnasha duro 
pa contesta. Eduardo a lo- 
gra di contestele lo mehor po- 
sibel. 

E pregunta tabata tocan- 
te descriminacion antes en- 
tre Americanonan y awor! 

Eduardo mester a contes- 
tele cu tabata existi descri- 
minacion, como 20 anja pasa, 
e tiempo ey cu tabata tin 
W.C. pa blancu y hende di 
color, separa, hasta lugar di 
bebe awa! E preguntanan 
a trece memorias baek pé, 
tiempo entre e y varios Oil- 
men di Lago tabata tin dis- 
cusiones tocante color. Eduar- 
do tabata pensa si e muher 
ey tabata realisa den ki di- 
ficultad su preguntanan ta- 
bata hinkele y con el a hi- 
bele back den pasado. Eduar- 
do a contesta e pregunta di 
unda e discriminacion a ori- 
gina cu e contestacion cu e 
tabata kere cu esaki tabata 
un resultado di e diferente 
razanan mescla, Potpourri 
di razanan cu a jega na Aru- 
ba pa motivo di e Compania 
di aceite. 

“AWE” descriminacion ta- 
bata algu di pasado, hom- 
bernan eompetente tabata 
ocupa puesto clave den com- 
pania, y comprendementu 
entre locales y Americano- 
nan tabata masha bon; sa- 
larios tabata satisfactorios, 
y empleadonan tabata gana 
di masha beneficios. 

Ora Eduardo a termina cu 

su espiicacion e MUHER a 
hari dushi y bisele: “Ma- 
sha danki senjor Presiden- 
te,” y e hombeman di Lago 
cu tabata bau di tension a 
los nan mes y cuminsa ta 
hari. Eduardo a duna un sus- 
piro grandi ora el a sera 
e reunion, y e hombernan 
di Lago a cuminsa ta despe- 
di y larga e sala di confe- 
rencia. 

Felicia tabata regla su no- 
taciones y ora el a caba 
Eduardo a bai serca dje y 
ofrecele pa tuma un trago 
cuné. E senjorita a accepta 
y Eduardo a sinta ariba un 
stoel dilanti di dje y pidi 
dos Rom Coke. 

E no tabata kier pa e 


La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERANZA 
PRIJSNAN Dl COMESTIBLES NL/NCA 


LO A BAHA NA ARL/BA 




claridad di luna! Pero ta. 


muher realisa con perdi e 
tabata durante e reunion. 
Locual e kier a sa tabata 
mas tocante e muhercita ey. 
Eduardo a haciele algun pre- 
guntas manera con el a bira 
un reportera. Wel e senjo- 
rita a contesta: “Mi ta gus- 
ta e job pasobra e ta fa- 
cinante — bo ta viaha hopi 
y contra cu masha hopi hen- 
de. Ta un trabau interesante 
y a beses peligroso. Tin un 
challenge aden y mi gusta 
esaki! 

Durante e tiempo cu e mu- 
hercita tabata papia, Eduar- 
do su mente a hibele beck 
na Basiruti y su sonjo. Es- 
aki tabata e senjorita cu e 
a sunchi den su sonjo na 


bata un sonjo, y Eduardo a 
Pensa com e muhercita ey lo 
ta den su brazanan ! Sonjo 
tin nan desapuntaciones y 
Eduardo no por a conta e mu- 
hercita su sonjo y puntrele 
cia di e beso di sonjo y di 
pa largele purba e diferen- 
realidad. Esaki tabata e de- 
seo cu e tabata tin sinta 
dilanti di e muhercita, di 
contele di su sonjo y bisele 
con el a sinti su man cajen- 
te den di dje y su labionan 
calor ariba esnan di dje. 
Pero alas, e no por a con- 
tele esaki. 

Cuanto tiempo lo bo keda 
na Aruba, Eduardo a pun- 
trele? 

La Prensa ariba Aruba 


E diario di Curacao La 
Prensa a djoin tarnbe den 
oposicion aki na Aruba. Esaki 
nos por comproba door di un 
remetido cu redaccion di e 
diario ey a ricibi y no a tuma 
ni e tiempo pa check kende 
a manda e remetido. 

E articulo tabata un arti- 
culo cu nan a publica contra 
senjor Pooi Werleman sin tu- 
ma ni e tiempo pa check cu 
esun cu a manda e remetido 
cu e contenido tabata comple- 
tamente robes y no tabata 
consisti di mas nada cu ata- 
kes contra un Arubano di 
Santa Cruz. 

Como tabata un remetido 
contra e partida of un di e 
personanan actualmente cu ta 
den e gobierno netamente 
Arubano, esaki tabata un bon 
oportunidad pa critica e per- 
sona. 

Como La Prensa no por biba 
nunca jega na un circulacion 
cu vale la pena nos sabi cu 
pueblo no a lesa e articulo, 
pero nos ta scirbi tocante 
esaki pa avisa pueblo CU A 
DRENTA NA ARUBA UN 
OTRO COURANT DI CURA- 
CAO DEN OPOSICION, ma- 
nera tur courantnan di Cura- 
cao ta aki na Aruba. Un cou- 
rant jena cu noticianan di Cu- 
racao y un paar di cientos di 
pida papel mas ta manda ari- 
ba Aruba. Esaki ta e mes un 
sistema di tur courant di Cu- 
racao cu ta eircula aki. Jena 
cu noticias di Curacao y casi 
nada di Aruba SINO STRIKA 
E ANUNCIONAN CU CO- 
MERCIO TA DUNANAN PA 
NAN POR BINI AKI NA 
ARUBA, keda den existen- 
cia, (PASOBRA JAMAS Y 


NUNCA NA.N LO NO POR 
DRUK UN COURANT AKI 
NA ARUBA PA JUINAN DI 
TERA GANA UN PIDA 
PAN), y caba cu gobierno aki 
na Aruba. Antes tur ccs di 
e-obierno BON nan tabata s 
bi. Awe tur remetidos bon no 


Aruba, 13 di juli 1967. 


ta sali publica, PERO MAN- 
DA ALGU CONTRA GO- 
BIERNO' y lo bo lesele. 

: 'siki ta abuso di confian- 
za di un pueblo. Si bo kier 
ta bon anto scirbi malu y 
bon, pero BON LUBIDA no 
tin espacio. 


Th. (Machi) D. Luydens 

A Ilega na Aruba. 

Agente na Aruba: 


Kusters Trading Co. 

KRUISWEG 10 — TEL.: 1012 


ORANJESTAD 


In Wlemoriam cr Shon 

Cu profundo y inmenso duele pueblo a tende 

Ora fausta noticia di morto a yega Aruba 

Radionan avisando cu a caba di fallece Cornelis Albert Eman 

Na Corsouw leuw for di su querida suela natal 

Eman Comelis Albert conoci pa tur como Shon A 

Lider maximo di Partido di Pueblo Arubiano 

Incansable luchador pa derechonan sagrado di. Arubianos 

Servidor di pueblo den tur sentido di palabra. 

Aruba, awe Bo a perde un di Bo gran jioenan 
Lagando tur cuidadanos yen di consternación 
Bo digno jioe Shon A no t’ey mas 
E pober a muri joven lagando hopi jioe atras 
Rancá n’un mal momento pa garra traidor di morto 
Tristo y conmovi su dushi Aruba ta. 

Ejemplo di patriotismo pa henter Aruba lo Bo ta 
Manera cu Bo a lueha pa nos dushi Aruba libertá 
Albert cu Bo sosega na paz y coe bon Dios doena 
Na Bo un lugar den su reino y dushi mansión. 


























Nl MORTO ’N TA 5CAPA NAN 


Permiti mi un espacio Sr. 
Redaçtor den bo Chuchubi tan 
popular y aprecia den henter 
pueblo di Aruba. 

Shon A a muri, Dios a jamé 
den su reino, pasobra el a lu- 
cha hopi anjasnan largo, te 
cu Tata Todopoderoso a judé 
lucha pa e gana e batalla cu 
e tbata anhela semper den 
su bida, esta Aruba pa Aru- 
bianonan. El a muri pober 
sin siquiera por a larga un 
cas pa su famianan, tur su 
salud el a benta afor pa su 
patria. SINEMBARGO, Ain- 
da tin hopi fanaticonan y fa- 
rizeonan tabata vengé te na 
su morto, varios di nan taba- 
ta contentu, hari, y bisa du- 
rante nan tabata pasa su no 
ticia di morto na radio, Ain- 
da nan no por stop di bisa e 
porkeria ey na radio? 

Alafin el a baster, awor 
nos ta bon pará, un otro ta 
pasa dilanti su cas anochi ta 
pitra y ta saca man afor, otro 
ta bisa si mi tabatin placa lo 
mi a pone un balia di caha, 
etc. etc. enfin hopi mas pa- 
labra di odio, desgraciadonan 
ta kere cu nan no ta muri 
nunca, 

Shon A, a muri keto, pero 
nan cu ta vengé, tene bon cui- 
dao pa Dios no castiga nan 
nan na bida mes, di pone nan 
sufri, pena ariba nan cama, 
muri martiriza, larga nan len- 
ga sali afor colga ariba nan 
pecho. 

Pero Shon A bo tabata e 
soldá balente pa bo pueblo, 
pa loke bo a bringa pé, bo a 
logré. 

pero awor cu bo ta goza 
den bo Reino di pidi Dios 
pordoná esunnan cu tabata 
caba cu t(> na bida y te has- 


ta awor na ultimo dia di bo 
morto, y cu te ainda ta sigi 
hari di contentu, pidi Tata 
pa nan, pa nan por muri un 
mortó mes keto cu bo a muri. 
Sosega bo trankil di bo numa. 

Nos nunca. lo lubida bo lu- 
cha y bo regala nos Ar.ubia- 


nonan. Dia y anoehi nos lo 
jora bo, pa tur loke bo a haci 
pa nos, y cu ainda tin hopi 
Arubiano ta tené odio ariba 
bo. Ay di nan. 

Shon A, nos ruman stimá, 
Sosega na Paz. 

Sra. C. Semeleer. 


Nos no ta haci hopi propaganda 

NO TIN NECESIDAD 

-XX-— 

Algun luna pasa e Roswell Park Memorial Institute 
di New York a test hopi marca di cigaria Amencano 
pa nan contenido di teer y nicotine. 

E cigarilla cual a worde comprobá di tin MRJNUo 
nicotine y teer di tur cigarilla ta 


T R U E 


O sea, CIGARILLA TRUE TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

T R U E 

NO TIN NECESIDAD. 

T R U E (Blue) — Kingsize Filter. 

T R U E (Green) — Menthol Filter. 

Agente General: 

Casa Matias 

ARUBA 


AkfO’5 Upholstery, _ 

E LUGA DI FURAMENTO NA ARUBA. 

TA FURA: 

4 MUEBLES, AUTO’S, MATRAS, ETC. 

Direccion: Windstraat No. 1 

(Dilanti di Hotel Capital) 

— TEL. : 2 0 2 9 — 

Discurso di senjor Abbad 

Kepresentante di N.V.P. (Curacao) 


Den menos cu un anja 
nos di Partido Nacional di 
Pueblo ta para na tumba di 
otro di e lidernan politico 
grandi di Antiyas Neerlan- 
des. 

Si apenas algun luna pasa 
nos partido amargamente a 
jora morto di nos lider ma- 
ximo, Dr. Moises F. da Cos- 
ta Gomez, y huntu cu nos e 
partido hermano Arubaanse 
Volkspartij a comparti den 
nos duelo, awe nos di Par- 
tido Nacional di Pueblo ta di 
luto huntu cu Arubaanse 
Volkspartij y nos ta jora 
morto di nan lider maximo 
Shon A Eman. 

Den eorto tempu Dios a 
hanja bon di jama dos di es- 
nan cu a traha cu alma y 
curpa pa adelanta y bienes. 
tar di cada un di nan pue- 
blo en particular y esun di 
Antiyas y Reino Ulandes en 
g-eneral. 

Ora e triste noticia di des- 
aparicion di Shon A a curi 
den pueblo di Corsow, nos 
pueblo en general a recibi 
un shock pero particularmen- 
te pa nos di Partido Nacio- 
nal e impacto tabata suma- 
mente fuerte. 

Kende por a imagina nan 
cu Shon A, un persona rela- 
tivamente hoben, yen di bi- 
da y salud lo a abandona 
nos na e momento aki? 

Ainda nos ta mira Shon A 
nos dilanti para, mescos cu 
nos a mirele algun dia pasa, 


yen di bida yen di animo y 
energia, yen di ideanan con- 
structivo y cu proyectonan 
grandi, manera el a splica 
uos, pa awor cu Arubaanse 
Voikspartij, su partido stima 
ta den gobierno di Aruba, e 
bai hiba e proyectonan aki 
al cabo na interes general di 
Pueblo di Aruba. 

Dios todopoderoso, esun 
cu sabi mihor cu tur hende 
loke e ta haci, a dicidi otro 
di loke Shon A tabata pro- 
pone su mes. 

Cornelis Albert Eman, ata 
awe pueblo di Aruba den tur 
su gremio rondona na bo 
tumba pa rendi abo, un 
gran Arubano, e ultimo tri- 
buto y nos di Corsow tambe 
a jega cerca pa demonstra bo 
e ultimo honor. 

Tur aki presente a haci 
esaki, pasobra kende cu nan 
ta, no obstante di cualke di- 
ferencia cu por existi entre 
abo y nan, nan tur ta concien- 
te di un cos: — cu abo, Shon 
A, semper tabata ke di mi- 
hor pa e isla caminda bo a 
niira luz di bida; cu ningun 
:esfuerzo, ningun sacrificio, 
tabata di mas p’abo ora ta- 
bata toea interes y bienestar 
di Aruba. P’esaki bo a biba 
y P’esaki bo a muri. 

Na edad hoben, bo a cu- 
niinza dedica bo na politica, 
bou di guia di Shon Henny, 
bo papa difunto, y mucho 
prome cu politica a bira loke 
awe e ta, bo a sali na inte- 
res di Aruba. Prome den Po- 
litieraad, despues den Sta- 


ten di Antiyas Neerlandes y 
eilandsraad di Aruba. Aun- 
que hoben bo ta un dje nes- 
tornan den politica Anti- 
yano.' 

V cu bo tabata un djes- 
nan mas stima cerca bo pue- 
blo a keda claramente de- 
monstra na e ultimo elec- 
cionnan. 

No ta necesario, p’ami 
drenta den delaster un detal- 
je di tur loke bo a haei den 
bo bida pa bo pueblo. Esaki 
ta hechonap conoci y ade- 
mas otronan cu a papia pro. 
me 'Cu mi a haci esaki caba. 

Enan cu bo a laga atras 
lo sinti falta di bo carinjo 
y amor, di bo sabidoria y 
experencia, di bo guia y 
consehonan. 

Na prome lugar esaki ta 
bal pa bo senjora y yuinan 
kende lo hanja falta di un 
companjero di bida fiel y di 
un tata bon. 

Pero esaki ta bal tambe pa 
bo coleganan den Staten y 
den Eilandsraad. 

Y no menos esaki ta bal 
pa bo partidarionan den Aru- 
baanse Volkspartij. P a nan 
bo ta laga un vacio grandi 
hustamente na e momento 
cu bo partido tin mester di 
bo mas cu nunca. Pero nos 
tur mester resigna nos na 
boluntad di Dios. 

Sra. Viuda Cornelis Albert 
Eman: — 

N’abo y bo yiunan lo mi 
k e dirigi algun palabra di 


consuelo, sabiendo ki dificil 
esaki ta na un momento tris- 
tu asina, caminda abo a per- 
de bo esposo y bo yiunan a 
perde nan tata. 

Mi sabi cu na e momento 
aki no tin palabra cu ta bas- 
ta. Pero e hecho cu bo di- 
funto ta recibi awe na oca- 
sion di su morto prueba di 
carinjo y affeccion di hen- 
ter pueblo Arubano den su 
totalidad y di henter Anti- 
yas y otro partinan di Reino 
Ulandes, mester sirbi bo y 
bo yiunan como un balsamo 
pa e herida cu su morto a 
abri den boso curazon. 

Manera mi a bisa caba bo 


esposo a sirbi su pueblo bon, 
y nos di Partido Nacional di 
Pueblo cu tabatin e privile- 
gio di a. lucha na. varios oca- 
sion schouder na, schouder 
hunto cunele, por duna tes- 
timonio di esaki miho cu 
cualke otro. 

Bo difunto a sirbi su pue- 
blo cu alma y curpa na tur 
momento y tur circumstan- 
cia. E tabata un luchador 
incansable pa bienestar y 
adelanto di Aruba, un lider 
maximo pa su pueblo. E la 
cai den e lucha aki cu a exi- 
gi masha hopi di dje. E la 
cai manera un bon solda ta 
cai, den bataya pa su patria. 


Y, Senjora, pesey aunque 
su curpa a bai awe foi mei- 
mei di su pueblo stima, su 
espiritu, su idealnan, y su 
ehempel lo keda biba den cu- 
razon di e pueblo di Aruba 
pa sempeiv 

Laga esaki sirbi abo, bo 
yiunan y demas familia como 
algo di consuelo den boso 
triste dolor. Y cu Dios duna 
boso tur e forza necesario 
pa carga e perdida ireme- 
diable aki. Cornelis Albert 
Eman, Dios duna bo e so- 
siego cu den bo lucha pa bo 
pueblo bo no a conoce. 

SHON A, DESCANSA 
NA PAZ. 



ARIBA E FOTO AKI POR MIRA 
COM TA BAI CU E GUERRA 
NA VIETNAM. 

Tursorto di cos ta posibel den 
guerra y nos por mira un joven 
Vietnamees completamente sunu 
ta pasando municiones na e sol- 
danan Americanos for di den un 
deposito bau di tera. 

Nos no por cmprende bon pa- 
kiko e joven mester ta desnudo, 
pero como e foto ta mustrele 
sunu nos ta kere cu ta asina mes- 
ter ta. 

Nos a publica e foto aki como 
euriosidad pa nos lectornan por 
mira cuanto pena guerra por tre- 
ce cuné y hasta nos ta pidi di 
libra nos y nos juinan for di un 
guerra. 

E foto tabata tuma na South 
Vietnam, Duc Co. 4th Infante- 
ria U.S. Army. 

"CHUCHUBI” 


Diasabra, Juli 22, 1967 


Proteha nos 
Industria di Aruba. 

CIGARIA ARUBANO RICH- 
MOND a jega plaza y no so- 
lamente cu e ta un cigaria 
masha bon cu por worde com- 
para cu cualkier cigaria es- 
tranhero cu ta jega aki na 
Aruba, pero su prijs ta mas 
barata y esaki ta pa e pueblo 
un satisfaccion di por huma 
un bon cigaria NACIONAL 
pa un prijs rasonable. 

Awor tin algun negocios 
mirando cu e cigaria ta wor- 
de bende asina bon a cumin- 
sa ta subi e prijs di e ciga- 
ria LOCUAL NO TA E IDEA 
y por ta un motivo cu algun 
personas por rabia y NINGA 
DI CUMPRA E CIGARIA. 

Nos redaccion no a ricibi 
ningun clase di aviso pa duna 
pueblo cu e cigaria su prijs 
a su bi y nos ta pidi esnan 
cu ta cuminsa bira ARAGAN 
cu un producto perfecto cu 
ta bende bon di no frega nos 
producto NACIONAL ARU- 
BANO y pa favor di no subi 
e prijs. 

Nos ta suplica tur perso- 
nas cu por encontra cu ta 
trata na bende e cigaria NA- 
CIONAL di Aruba mas çaru, 
di avisa nos redaccion, pa 
nos por publica nomber di e 
iugar ya pueblo lo ta na hal- 
tura di NO CUMPRA E CI- 
GARIA NA E LUGAR EY 
PA PRIJS MAS HALTU. 

Pa motivo cu un persona 
por ta haragan e por perde 
tur cos! 

Lesa y abona 

“Chuchubi ” 


GRAN OPORTUNIDAD 

TA BENDE, POR MAJOR, NA PRECIO D1 
COSTO UN SURTIDO DI PIEZAS DI AUTO. 
PROBECHA DI E OPORTUNIDAD UNICO AKI. 

G. De VEER & SONS 


Nassaustraat 37 - B 



pn emoriam 


copnelis alBeRt eman 

E1 sol en tus playas ya no brillan 

E1 mar con triste murmullo en sus vaiven 

Aruba, todos cubriente de negro 

Por un hijo que despido, y jamas volvera 

La campana anuncia la hora de partida 
Oh! que triste es el ultimo adios 
De un hijo, hermano y valiente batallador 
Por la paz y justicia de sus concuidadanos 

Muchedumbres atribulados por las calles 
Viendo tristemente el cortejo funebre pasar 
Sus pañuelos empapados de lagrimas 
Mientras murmujear sus sentimientos 

Hijo entrañable de Aruba 
Ferviente luchador por su suelo natal 
Tu ideal y lucha que causo la muerte 
Segueremos hasta la gloria de los Arubanos. 


L. V. Britten 



Proto & Skfl Tools 

A KEDA COMPROBA DI TA E MEHOR 
HERMENT PA GARASHI. 

APESAR DI SU ALTA CALIDAD, NAN PRIJS 
TA MASHAR BARATA. 

Bishita: 

A. I. G. na Balashi. 














Bo Horoscopo di Siman 



ARIES 

Maart 21 — April 19 

Deseo pa libertad y recrea- 
don lo domina bo, pero lo e 
encontra desilucion. Lo bo 
ta masha emocionante y bo 
mester pensa bon kiko bo ta 
bai papia. Si bo haci esaki 
bo siman lo ta masha bon. 
Sera amistad nobo pa futuro. 

TAURO 

April 20 — Mei 20 

Lo bo encontra personanan 
cu ta parce masha amistoso 
y kier duna bo nan amistad. 
Tene bon cuidao pa, esaki, 
pasobra nan por resulta fal- 
so. E siman aki bo lo tm 
masha suerte den juego y 
tambe den amor. 

GEMINI 

Mei 21 — Juni 20 

Cuida bo curpa, pa bo no 
hanja bo den accidente"lTsi- 
man aki. Evita parandas 
laat den anochi y libra bo di 
mal compania. E siman aki 
ta siman di tene masha cui- 
dao. Tene cuenta cu bo 
Balud no ta cien porciento. N 

CANCER 

Juni 21 — Juli 22 

Lo tin hopi oferta di ne- 
goeio e siman aki. Studia bon 


locual ta bai haci pa nan no 
baila bo. Trata di tene tur 
cos bau di control maximo y 
habri bo wowo. No fia nin- 
gun hende e siman aki, pa- 
sobra bo lo hanja desgusto. 
Den catoochi lo bo tin suerte. 

LEO Juli 23 — Agosto 22 
Trata di regla tur dificul- 
tad cu bo por tin dén asunto 
di amor. Evita tur discusion- 
nan, y no larga presion poni 
ariba bo haci bo rabia. Tene 
bo mes ocupa cu cosnan cu 
bo ta gusta. Tuma conseho di 
otrcnan den consideracion. 

VIRGO 

Agosto 23 — September 22 
Algun di e plannan cu bo 
tin e siman aki, studia nan 
bon. Evita tur cos cu no ta 
masha cla. Husa tur bo tiem- 
po bon, pasobra ta bo siman 
pa logra, den amor y tambe 
den fortuna. 

LIRRA 

September 23 — October 22 
Tene e amigonan cu ta gus- 
ta busca bo y biba, ariba bo 
custia na un distancia. e si- 
man aki. Lo bo tin algun di- 
ficultad cu asunto di malesa 
y placa. Evita tanto posible 
gastamentu di plaea e siman 
aki y evita tur fiesta grandi 
caminda por tin discusiones. 

SCORPION 

October 23 — November 21 
Lo bo ta desapunta den 
asunto di trabau. Evita tur 
combersacion cu personanan 
agresivo cu lo kier busca trob- 
bel. Cierto plannan cu bo tin 
lo realisa e siman aki. Esun 
cu bo kier lo no realisa, paso- 
bra lo nan no hanja e com- 


prendementu cu bo ta spera, 
amoroso. 

Un bon siman pa relacionnan 
SAGITARIO 

November 22 — December 21 

Biaha largu no ta combeni- 
bo e siman aki. Largele pa un 
otro ocasion. Evita trobbel cu 
bo mes famianan den asunto 
di politiek y placa, Percura pa 
bo no hanja bo den ningun 
apuro of confusion. Lo bo 
hanja un bon noticia cu bo 
no tabata spera. 

CAPRICORNIO 

December 22 — Januari 19 

No ker e tur loke amigonan 
kier conta bo e siman aki. Al- 
gun lo trata di hinca bo den 
redu. Pasa e siman aki cu 
masha calmo den compania di 
bo famianan. Lo bo ricibi un 
sorpresa cu lo haci bo mas 
contentu. Di foi tera lo bo 
reeibi un noticia cu lo haci bo 
pensa hopi. 

ACUARIO 

Cierto personanan *cu ta 
jama nan mes bo amigo lo 
trata di envolvi bo den cuen- 
tos, y nan dificultadnan per- 
sonal. Lo bo hanja gana di 
bai leuw 'for di cas, si bo por 
haci un cambio haeiele. Lo 
bo ricibi un plaea cu bo no 
tabata spera. 

PISCIS 

Februari 19 — Maa^t 20 

Cuida bo salud e siman aki. 
Sigi estricto locual ta bon pa 
bo diete. Sosega hopi y no 
pensa mucho ariba e cos cu 
ta molestia bo. Mucho acti- 
vidad por ta malu pa, bo e 
siman aki. Lubida descu- 
sionnan familia. 









PA TRABAO DI 
CALIIM.D NA 


PA BO PAMFLETANAN, CLICHE, 
FOTO Y TUR OTRO TRABAO DI 
EMPRENTA, NOS TA HACI PA 
BO RAPIDAMENTE Y NA 
PRIJSNAN CU BO 
POR PAGA 




















